1. **napirend**

**E l ő t e r j e s z t é s**

**Révfülöp Nagyközségi Önkormányzat Képviselő-testületének 2020. március 23-án tartandó ülésére**

**Tárgy: Törvényességi felhívás az alpolgármesteri tisztség betöltetlensége okán**

**Előterjesztő:** Kondor Géza polgármester

**Előkészítette:** dr. Szabó Tímea, jegyző

**Tárgyalja:** A Gazdasági Településfejlesztési és Turisztikai Bizottság, Oktatási, Szociális és Kulturális Bizottság

Előterjesztő: Jogszabállyal nem ellentétes

………………………… ………………………..

 Dr. Szabó Tímea

 jegyző

Tisztelt Képviselő-testület!

I. **Törvényességi felhívás**

A Veszprém Megyei Kormányhivatal Kormánymegbízott VE/53/451/2020. ügyiratszámú törvényességi felhívással élt tekintettel arra, hogy Révfülöp Nagyközség Önkormányzata Képviselő-testülete a jogszabály alapján kötelezően fennálló határozathozatali kötelezettségének nem tett eleget, ugyanis a Magyarország helyi önkormányzatairól szóló 2011. évi CLXXXIX. törvény 74. § (1) bekezdése értelmében legalább egy alpolgármester választása minden helyi önkormányzatnál kötelező, mely kötelezettségének a Képviselő-testület nem tett eleget.

A Veszprém Megyei Kormányhivatal Kormánymegbízott felhívja a Képviselő-testületet, hogy legkésőbb a kézbesítéstől számított 45 napon belül a felhívásban foglaltakat vizsgálja meg, és a mulasztásban megnyilvánuló törvénysértést szüntesse meg. A tett intézkedésről, egyet nem értés esetén annak indokáról a Képviselő-testületnek a hivatkozott 45 napos határidővel tájékoztatást kell adnia.

A felhívás jelzi, hogy a határidő eredménytelen eltelte esetén a törvényességi felügyeleti eljárás egyéb eszközeinek alkalmazásáról mérlegelési jogkörében dönt a Kormányhivatal.

Fentiek alapján kérem, hozzák megdöntésüket:

**Határozati javaslat:**

**RÉVFÜLÖP NAGYKÖZSÉG ÖNKORMÁNYZATA**

**…/2020. (…) HATÁROZATA**

***A VE/53/451/2020. számú törvényességi felhívásról***

Révfülöp Nagyközség Önkormányzatának Képviselő-testülete a Veszprém Megyei Kormányhivatal Kormánymegbízott VE/53/451/2020. ügyiratszámú törvényességi felhívását megvizsgálta, azzal egyetért, és arra a következő intézkedést teszi:

……

Felelős: …….

Határidő: ……

II. **Alpolgármester megválasztása**

A Magyarország helyi önkormányzatairól szóló 2011. évi CLXXXIX. törvény alapján:

**„74. §** (1) A képviselő-testület a polgármester javaslatára, titkos szavazással, minősített többséggel a polgármester helyettesítésére, munkájának segítésére egy alpolgármestert, főpolgármester-helyettest, a megye közgyűlése alelnököt (a továbbiakban együtt: alpolgármester) választ, több alpolgármestert választhat. A képviselő-testület legalább egy alpolgármestert saját tagjai közül választ meg. Az alpolgármester jogai és kötelezettségei a megválasztásával keletkeznek, a megbízatás megszűnésével szűnnek meg.

(2) Az alpolgármester a polgármester irányításával látja el feladatait. Több alpolgármester esetén a polgármester bízza meg általános helyettesét.

**75. §** (1) Az alpolgármesteri tisztség főállásban is ellátható. A főállású alpolgármester foglalkoztatási jogviszonya a helyi önkormányzat képviselő-testületének a tisztség főállásban történő betöltéséről szóló döntését követően, az alpolgármester megválasztásával jön létre.

(2) Azon alpolgármester, akit nem a képviselő-testület tagjai közül választottak, nem tagja a képviselő-testületnek, a polgármestert a képviselő-testület elnökeként nem helyettesítheti, de a képviselő-testület ülésein tanácskozási joggal részt vehet. A nem a képviselő-testület tagjai közül választott alpolgármester jogállására egyebekben a képviselő-testület tagjai közül választott alpolgármesterre vonatkozó szabályokat kell alkalmazni.

**76. §** Az alpolgármester e tisztsége megszűnik:

a) a megválasztását követő helyi önkormányzati általános választás napján, jelöltek hiányában elmaradt választás esetén az időközi választás napján;

b)

 c) a 69. § (1) bekezdés b)–i) pontjában foglalt esetekben;

d) ha a képviselő-testület a polgármester javaslatára, titkos szavazással, minősített többséggel megbízását visszavonja.

**77. §** Amennyiben a képviselő-testület az alpolgármester megbízását a 76. § d) pontja alapján nem vonja vissza és a polgármester az alpolgármester feladatait írásban, teljeskörűen megvonja, a feladatkör megvonását követően az alpolgármester a helyi önkormányzati képviselők tiszteletdíjával azonos mértékű díjra jogosult.

**78. §** Társadalmi megbízatású polgármesteri tisztség esetén az alpolgármesteri tisztség is csak társadalmi megbízatásban tölthető be.

**79. §** (1) Ha e törvény eltérően nem rendelkezik, a polgármesteren a megyei közgyűlés elnökét és a főpolgármestert is érteni kell.

(2) A polgármester, a megyei közgyűlés elnöke, a főpolgármester jogállására vonatkozó szabályokat az alpolgármesterre, a megyei közgyűlés alelnökére és a főpolgármester-helyettesre is megfelelően alkalmazni kell.”

Az SZMSZ a titkos szavazással kapcsolatban az alábbi szabályokat tartalmazza:

A titkos szavazás lebonyolítását az Oktatási, Szociális és Kulturális Bizottság (továbbiakban: bizottság) végzi.

A titkos szavazás eredményét a bizottság állapítja meg. Összeszámolja a szavazatok számát, megállapítja az érvényes és érvénytelen szavazatok számát, a szavazás eredményét.

A titkos szavazásról külön jegyzőkönyv készül, amely tartalmazza a szavazás helyét, napját, kezdetét és végét, a szavazást lebonyolító bizottság tagjainak nevét, a szavazás eredményét, a szavazás során felmerült körülményeket*.* A szavazásról készült jegyzőkönyvet a bizottság tagjai és jegyzőkönyvvezető írja alá. A jegyzőkönyvvezetői feladatokat a jegyző látja el.

A titkos szavazás borítékba helyezett szavazólapon, a szavazás titkosságának biztosításával, urna igénybevételével történik.

A titkos szavazás lebonyolításának technikai feltételeit a jegyző biztosítja*.*

A titkos szavazással hozott döntést az ülésről készült jegyzőkönyvben alakszerű határozatba kell foglalni.

***Határozati javaslat:***

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2020. (…) HATÁROZATA**

***Az alpolgármester megválasztásáról***

Révfülöp Nagyközség Önkormányzata Képviselő-testülete titkos szavazással, minősített többséggel …… -t társadalmi megbízatású alpolgármesterré megválasztotta.

A Képviselő-testület felhatalmazza a polgármestert a szükséges intézkedések megtételére.

Felelős: Kondor Géza polgármester

Határidő: azonnal

III. **Alpolgármester tiszteletdíja**

A Magyarország helyi önkormányzatairól szóló 2011. évi CLXXXIX. törvény alapján:

„**80. §** (1) A főpolgármester-helyettes, a főállású alpolgármester, a megyei közgyűlés alelnöke illetményének összegét a főpolgármester, a polgármester, a megyei közgyűlés elnöke illetménye 70 - 90%-a közötti összegben a képviselő-testület állapítja meg.

(1a) A 10000 fő vagy az alatti lakosságszámú település alpolgármestere illetményének összegét a képviselő-testület állapítja meg úgy, hogy az nem haladhatja meg a polgármester illetménye 90%-át.

(2) **A társadalmi megbízatású alpolgármester** tiszteletdíját a képviselő-testület állapítja meg úgy, hogy az nem haladhatja meg a társadalmi megbízatású polgármester tiszteletdíja 90%-át. A társadalmi megbízatású alpolgármester a tiszteletdíja egészéről vagy meghatározott részéről a képviselő-testülethez intézett írásbeli nyilatkozatával lemondhat.

(3) A főpolgármester-helyettes, a főállású alpolgármester, a társadalmi megbízatású alpolgármester, a megyei közgyűlés alelnöke havonta az illetményének, tiszteletdíjának 15%-ában meghatározott összegű költségtérítésre jogosult.”

Mindezek alapján a polgármester illetménye, valamint költségtérítése egyértelműen meghatározott az Mötv. alapján (ugyanakkor javasolt ennek is a Képviselő-testület általi megállapítása), mérlegelést igényel viszont a társadalmi megbízatású alpolgármester tiszteletdíja (költségtérítése).

|  |  |  |  |  |  |  |
| --- | --- | --- | --- | --- | --- | --- |
| **lakosságszám** | **polgármesteri illetmény****(főállású)** | **polgármesteri (főállású) költségtérítés** | **polgármesteri tiszteletdíj****(társadalmi megbízatású)** | **polgármesteri (társadalmi megbízatású) költségtérítés** | **alpolgármesteri tiszteletdíj** **(társadalmi** **megbízatású)****maximuma** | **alpolgármesteri tiszteletdíj** **(társadalmi** **megbízatású)****költségtérítés****maximum** |
| 501-1500 fő | 398. 868 Ft | 59. 830 Ft | 199. 434 Ft | 29. 915 Ft | 179. 491 Ft  | 26. 924 Ft |

**RÉVFÜLÖP NAGYKÖZSÉG ÖNKORMÁNYZATA KÉPVISELŐ-TESTÜLETÉNEK**

**……./2020 (….) HATÁROZATA**

***Az alpolgármester tiszteletdíjának megállapításáról***

Révfülöp Nagyközség Önkormányzata Képviselő-testülete …….., társadalmi megbízatású alpolgármester tiszteletdíját a Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 80. § (2) bekezdése alapján megválasztása napjától (2020. március …) havi …… Ft-ban állapítja meg.

Az alpolgármester az Mötv. 80. § (3) bekezdése alapján havonta ….Ft - tiszteletdíja 15 %-ának megfelelő - összegű költségtérítésre jogosult.

A Képviselő-testület felkéri a polgármestert, hogy intézkedjen az alpolgármester járandóságai havi rendszerességgel történő kifizetése iránt.

Felelős: Kondor Géza, polgármester

Határidő: azonnal